માનવ સંસાધન વિકાસ મંત્રાલય
પ્રધાનમંત્રી આવતીકાલે વારાણસી ખાતે NEPના અમલીકરણ અંગે અખિલ ભારતીય શિક્ષા સમાગમનું ઉદ્ઘાટન કરશે
NEP 2020 હેઠળ ઘણી પહેલોના સફળ અમલીકરણ બાદ, 300થી વધુ વાઇસ ચાન્સેલરો, HEI ડિરેક્ટરો, શિક્ષણવિદો તેને આગળ કેવી રીતે લઈ જઈ શકાય તે અંગે વિચારણા કરવા માટે મળશે
ઉચ્ચ શિક્ષણ માટે ભારતના વિસ્તૃત વિઝન અને નવી પ્રતિબદ્ધતા પર વારાણસી ઘોષણા સ્વીકારવા માટે સમિટ
પ્રધાનમંત્રી શ્રી નરેન્દ્ર મોદી આવતીકાલે વારાણસી ખાતે ત્રણ દિવસીય અખિલ ભારતીય શિક્ષા સમાગમનું ઉદ્ઘાટન કરશે. યુનિવર્સિટી ગ્રાન્ટ્સ કમિશન અને બનારસ હિંદુ યુનિવર્સિટીના સહયોગથી શિક્ષણ મંત્રાલય દ્વારા આયોજિત, ત્રણ દિવસીય સેમિનારમાં જાહેર અને ખાનગી યુનિવર્સિટીઓના 300 થી વધુ કુલપતિઓ અને ડિરેક્ટરો, શિક્ષણવિદો, નીતિ નિર્માતાઓ, તેમજ ઉદ્યોગના પ્રતિનિધિઓ પણ ચર્ચા કરવા માટે એક સાથે આવશે. છેલ્લા બે વર્ષમાં અનેક પહેલોના સફળ અમલીકરણ પછી રાષ્ટ્રીય શિક્ષણ નીતિ 2020ના અમલીકરણને સમગ્ર દેશમાં આગળ લઈ જઈ શકાય છે. ઉત્તર પ્રદેશના રાજ્યપાલ શ્રીમતી આનંદીબેન પટેલ, ઉત્તર પ્રદેશના મુખ્યમંત્રી યોગી આદિત્યનાથ અને કેન્દ્રીય શિક્ષણ મંત્રી શ્રી ધર્મેન્દ્ર પ્રધાન પણ આ પ્રસંગે હાજરી આપશે.
આ સમિટ અગ્રણી ભારતીય ઉચ્ચ શૈક્ષણિક સંસ્થાઓ  ને રાષ્ટ્રીય શિક્ષણ નીતિ, 2020ના અમલીકરણમાં વ્યૂહરચના, સફળતાની વાર્તાઓ અને શ્રેષ્ઠ પ્રયાસો પર ચર્ચા કરવા, વિચાર-વિમર્શ કરવા અને આંતરદૃષ્ટિ શેર કરવા માટે એક મંચ પ્રદાન કરશે. મંત્રાલય, UGC અને AICTE સાથે મળીને લાવ્યા છે. એકેડેમિક બેંક ઓફ ક્રેડિટ, મલ્ટીપલ એન્ટ્રી એક્ઝિટ, મલ્ટી ડિસિપ્લિનરિટી અને ઉચ્ચ શિક્ષણમાં સુગમતા, ઓનલાઇન અને ઓપન ડિસ્ટન્સ લર્નિંગને વેગ આપવાના હેતુથી નિયમો, રાષ્ટ્રીય અભ્યાસક્રમ ફ્રેમવર્કને વૈશ્વિક ધોરણો સાથે વધુ સમન્વયિત કરવા, બહુભાષીયતાને પ્રોત્સાહન આપવા જેવી અનેક નીતિ પહેલોમાં અને ભારતીય જ્ઞાન પ્રણાલીઓ અને બંનેને શૈક્ષણિક અભ્યાસક્રમનો એક ભાગ બનાવવા, કૌશલ્ય શિક્ષણને મુખ્ય પ્રવાહમાં લાવવા અને આજીવન શિક્ષણને પ્રોત્સાહન આપવા જેવી બાબતનો પર ધ્યાન કેન્દ્રીત કરાશે. ઘણી યુનિવર્સિટીઓ પહેલાથી જ સુધારાની ટ્રેનમાં સામેલ થઈ ચૂકી છે, પરંતુ હજુ પણ ઘણી એવી છે જેમણે ફેરફારોને અપનાવવા અને સ્વીકારવાના બાકી છે. દેશમાં ઉચ્ચ શૈક્ષણિક ઇકોસિસ્ટમ કેન્દ્ર, રાજ્યો અને ખાનગી સંસ્થાઓ સુધી ફેલાયેલી હોવાથી, નીતિના અમલીકરણને આગળ લઈ જવા માટે વ્યાપક પરામર્શ જરૂરી છે. પરામર્શની આ પ્રક્રિયા પ્રાદેશિક અને રાષ્ટ્રીય સ્તરે ચાલી રહી છે. માનનીય પ્રધાનમંત્રીએ ગયા મહિને હિમાચલ પ્રદેશના ધર્મશાલામાં મુખ્ય સચિવોના સેમિનારને સંબોધન કર્યું હતું જ્યાં રાજ્યોએ આ મુદ્દા પર તેમની આંતરદૃષ્ટિ શેર કરી હતી. વારાણસી શિક્ષા સમાગમ આ સંદર્ભમાં પરામર્શની શ્રેણીમાં આગળ છે.
7મીથી 9મી જુલાઈ સુધીના ત્રણ દિવસ સુધી ચાલનારા અનેક સત્રોમાં મલ્ટિડિસિપ્લિનરી અને હોલિસ્ટિક એજ્યુકેશન, સ્કિલ ડેવલપમેન્ટ એન્ડ એમ્પ્લોયબિલિટી, ઈન્ડિયન નોલેજ સિસ્ટમ્સ, એજ્યુકેશનનું ઈન્ટરનેશનલાઇઝેશન, ડિજિટલ એમ્પાવરમેન્ટ અને ઓનલાઈન એજ્યુકેશન, રિસર્ચ, ઈનોવેશન જેવી થીમ્સ પર ચર્ચા કરવામાં આવશે. ઉદ્યોગસાહસિકતા, ગુણવત્તા, રેન્કિંગ અને માન્યતા, સમાન અને સમાવેશી શિક્ષણ, ગુણવત્તાયુક્ત શિક્ષણ માટે શિક્ષકોની ક્ષમતા નિર્માણ પર પણ ચર્ચા થશે.
આ સમિટ વિચાર-ઉત્તેજક ચર્ચાઓ માટે એક મંચ પ્રદાન કરશે તેવી અપેક્ષા છે જે માર્ગમેપ અને અમલીકરણ વ્યૂહરચનાઓ સ્પષ્ટ કરશે, જ્ઞાનના વિનિમયને પ્રોત્સાહન આપશે અને આંતરશાખાકીય ચર્ચાઓ દ્વારા નેટવર્કનું નિર્માણ કરશે અને શૈક્ષણિક સંસ્થાઓ દ્વારા સામનો કરવામાં આવતા પડકારો અને સ્પષ્ટ ઉકેલોની ચર્ચા કરશે.
અખિલ ભારતીય શિક્ષા સમાગમની મુખ્ય વિશેષતા એ ઉચ્ચ શિક્ષણ પર વારાણસી ઘોષણાનો સ્વીકાર હશે જે ઉચ્ચ શિક્ષણ પ્રણાલીના લક્ષ્યોને પ્રાપ્ત કરવામાં મદદ કરવા માટે ભારતની વિસ્તૃત દ્રષ્ટિ અને નવી પ્રતિબદ્ધતા દર્શાવે છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 211